ฟาโรห์ดับเบิลฟอลคอน

ดับเบิล ฟอลคอน หรือ ดจู, เนบวี เป็นฟาโรห์ผู้ปกครองในบริเวณอียิปต์ล่างจากสมัยนะกอดะฮ์ที่ 3 พระองค์ทรงอาจจะขึ้นครองราชย์ในช่วงปีที่ 3,200 ปีก่อนคริสตกาล ระยะเวลาการครองราชสมบัติของพระองค์ยังไม่แน่นอน

 หลักฐานยืนยัน 
ในปี ค.ศ. 1910 นักไอยคุปต์วิทยานามว่า เอ็ม. เจ. เคลดาต์  ได้ขุดค้นในอัลมะฮ์มูดียะฮ์ ซึ่งอยู่ทางภาคตะวันออกเฉียงเหนือของดินดอนสามเหลี่ยมปากแม่น้ำไนล์ ขณะที่เขาขุดค้นอยู่มีชาวนาคนหนึ่งได้นำไห และชิ้นส่วนที่แตกออกมาให้ ซึ่งชาวนาพบมันขณะกำลังปลูกต้นปาล์ม ในบริเวณใกล้กับอัลบะดา เคลดาต์จึงตรวจสอบไหและชิ้นส่วนที่แตกออกดังกล่าว เขาพบพระนามเซเรคของฟาโรห์ดับเบิล ฟอลคอนปรากฏบนหลักฐานชิ้นนั้นM. J. Cledat, Les vases de el-Beda, ASAE 13 (1914), pp. 115-121Kaiser-Dreyer, in: Mitteilungen des Deutschen Archäologischen Instituts, Abteilung Kairo. (MDAIK) 38 (1982), Deutsches Archäologisches Institut, Orient-Abteilung, p. 9.

ต่อมาในปี ค.ศ. 1912 ระหว่างการขุดค้นโดยแฮร์มัน จังค์เกอร์ในทูรา ซึ่งได้พบหลักฐานเป็นไหที่สมบูรณ์โดยมีเซเรค และรูปเหยี่ยวสองตัวอยู่บนไห

เมื่อเร็ว ๆ นี้ ได้ค้นพบเซเรคของฟาโรห์ดับเบิล ฟอลคอนในคาบสมุทรไซนายGünter Dreyer, Ein Gefäss mit Ritzmarke des Narmer, in: MDAIK 55, (1999), pp. 1–6 และยังพบหลักฐานในเทล อัมบราฮิม อะวาด ซึ่งอยู่บริเวณทางตะวันออกของดินดอนสามเหลี่ยมปากแม่น้ำไนล์ E. C. M. van den Brink, Pottery-incised Serekh-Signs of Dynasties 0–1, Part II: Fragments and Additional Complete Vessels, in: Archéo-Nil 11, 2001 ในอไดมา, อไบดอส, อียิปต์บนEva-Maria Engel: Ein weiterer Beleg für den Doppelfalken auf einem Serech, Bulletin of the Egyptian Museum, 2 (2005), pp. 65-69. และในเหมืองหินปัลมาคิม ประเทศอิสราเอล

การพบหลักฐานหลายชิ้นของฟาโรห์ดับเบิล ฟอลคอนในอียิปต์ล่างและทางตะวันออกเฉียงเหนือของไซนาย ระบุว่าพระราชอำนาจของพระองค์นั้นถูกจำกัดไว้ที่ภูมิภาคดังกล่าว อย่างไรก็ตามการพบหลักฐานเซเรคในอียิปต์บน และลิแวนต์ใต้ ได้บ่งบอกว่าพระราชอำนาจของผู้ปกครองในช่วงสมัยนะกอดะฮ์ที่ 3 นั้นกว้างไกลมากขึ้นในช่วงปลายก่อนยุคราชวงศ์ ไม่ว่าจะเป็นการค้าขาย หรือสงคราม

อ้างอิง

หมวดหมู่:ฟาโรห์ยุคก่อนราชวงศ์